Direktiva Komisije 2000/5/ES

z dne 25. februarja 2000

o spremembi prilog C in D k Direktivi Sveta 92/51/EGS o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS [1], nazadnje spremenjene z Direktivo Komisije 97/38/ES [2], in zlasti člena 15 Direktive,

ob upoštevanju naslednjega:

(1) Vladi Združenega kraljestva in Republike Avstrije sta predložili utemeljene zahteve za spremembo prilog C in D Direktive 92/51/EGS.

(2) Usposabljanje za poklic "priznani socialni delavec na področju duševnega zdravja" in "posrednik za blagovne znamke" v Združenem kraljestvu je treba črtati iz Priloge C k Direktivi 92/51/EGS. Poklic "priznanega socialnega delavca za duševno zdravje" ni zakonsko urejen v Združenem kraljestvu. Usposabljanje za "posrednika za blagovne znamke" je sedaj skladno z opredelitvijo iz točke (i) druge alinee prvega pododstavka člena 1(a) Direktive 92/51/EGS.

(3) Usposabljanje v Združenem kraljestvu za poklic "pristojno tehnično usposobljena oseba za ravnanje z odpadki" je treba vključiti v Prilogo C Direktive 92/51/EGS, če je kvalifikacija priznana v Združenem kraljestvu kot Nacionalna poklicna kvalifikacija (NVQs, National Vocational Qualifications) 3. in 4. stopnje.

(4) Spremeniti je treba besedilo oddelka 5 Priloge C k Direktivi 92/51/EGS, v skladu s katerim se z usposabljanjem, navedenim v omenjenem oddelku, pridobi kvalifikacija, ki je priznana kot Nacionalna poklicna kvalifikacija (NVQs) ali pa jo Nacionalni svet za poklicne kvalifikacije potrdi ali priznava kot enakovredno. V Združenem kraljestvu ni več predvidena potrditev ali priznavanje enakovrednosti. Nacionalni svet za poklicne kvalifikacije je nadomestil drug organ. V Direktivi ni potrebno določiti pristojnega organa.

(5) Novo posebno osnovno usposabljanje, ki so ga v Avstriji uvedli za medicinske sestre, ki se specializirajo za nego otrok in mladine, in za psihiatrične medicinske sestre je treba vključiti v Prilogo C k Direktivi 92/51/EGS. S tem usposabljanjem se pridobi primerljiva kvalifikacija, po končanem usposabljanju pa je raven odgovornosti in dejavnosti podobna kot po programu izobraževanja po drugi stopnji šolanja, kot je opisan v točki (i) druge alinee prvega pododstavka člena 1(a) Direktive 92/51/EGS.

(6) Iz Priloge D k Direktivi 92/51/EGS je treba črtati sklicevanje na Nacionalni svet za poklicne kvalifikacije. Nadomestil ga je drug organ. V Direktivi ni potrebno določiti pristojnega organa.

(7) Ukrepi, predvideni s to direktivo, so v skladu z mnenjem Odbora, ustanovljenega po členu 15 Direktive 92/51/EGS –

SPREJELA NASLEDNJO DIREKTIVO:

Člen 1

Prilogi C in D k Direktivi 92/51/EGS se spremenita, kot je navedeno v Prilogi k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, do 27. februarja 2001. O tem takoj obvestijo Komisijo.

Države članice se v teh predpisih sklicujejo na to direktivo ali pa sklic nanjo navedejo ob njihovi uradni objavi. Načine sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

Člen 4

Ta direktiva začne veljati na dan po objavi v Uradnem listu Evropskih skupnosti.

V Bruslju, 25. februarja 2000

Za Komisijo

Frederik Bolkestein

Član Komisije

[1] UL L 209, 24.7.1992, str. 25.

[2] UL L 184, 12.7.1997, str. 31.

--------------------------------------------------

PRILOGA

A. Priloga C k Direktivi 92/51/EGS se spremeni na naslednji način:

1.

V oddelek 1,

"Paramedicinski tečaji usposabljanja in tečaji usposabljanja za nego otrok"

, se za

"na Nizozemskem – veterinarski asistent (

)"

doda naslednje:

- posebno osnovno usposabljanje za medicinske sestre, ki se specializirajo za nego otrok in mladine;

- posebno osnovno usposabljanje za psihiatrične medicinske sestre."

2. Prvi odstavek v oddelku 5,

"Programi v Združenem kraljestvu, ki so priznani kot Nacionalna poklicna kvalifikacija ali Škotska poklicna kvalifikacija"

se spremeni na naslednji način:

(a)

črtajo se naslednje vrste usposabljanja:

— "priznani socialni delavec na področju duševnega zdravja":

— "zastopnik za blagovne znamke"

(b) kot zadnja alinea se doda "pooblaščena tehnično usposobljena oseba za ravnanje z odpadki"

(c) črtati je treba besede "ki jih Nacionalni svet za poklicne kvalifikacije potrjuje ali priznava kot enakovredna".

B. Priloga D k Direktivi 92/51/EGS se spremeni na naslednji način:Črtajo se besede "Nacionalni svet za poklicne kvalifikacije"v prvem odstavku.

--------------------------------------------------